Kao zemlja partner ovogodišnjeg Zelenog tjedna, Hrvatska će Berlinu, Njemačkoj i svijetu predstaviti svoju poljoprivredu i prehrambenu industriju
Hrvatsku će na najvećem međunarodnom poljoprivrednom sajmu predstaviti pedesetak izlagača, velikih i malih poljoprivredno-prehrambenih tvrtki i obiteljskih poljoprivrednih gospodarstava, koji će izložiti brojne hrvatske gastronomske delicije i autohtone zaštićene proizvode. Posjetitelji sajma će imati priliku okusiti proizvode Hrvatske, a renomirani hrvatski kuhari pripremat će prepoznatljiva tradicionalna hrvatska jela. Na sajmu sudjeluje 61 država, 1 800 domaćih i stranih izlagača, 100 000 proizvoda iz cijelog svijeta i više od 400 000 posjetitelja iz cijelog svijeta.